สโมสรฟุตบอลแมตาลิสต์คาร์กิว

สโมสรฟุตบอลแมตาลิสต์คาร์กิว () เป็นอดีตสโมสรฟุตบอลยูเครน ตั้งอยู่ที่คาร์กิว ก่อตั้งขึ้นใน ค.ศ. 1925 และได้ลงเล่นในรายการแข่งขันของสหภาพโซเวียต โดยได้เลื่อนชั้นสู่โซเวียตท็อปลีกใน ค.ศ. 1960 หลังจากที่มีช่วงลำบากในการตกชั้นลงไปเล่นในลีกรอง สโมสรเลื่อนชั้นกลับสู่ท็อปลีกอีกครั้งใน ค.ศ. 1982 และลงเล่นตลอดมาจนกระทั่งลีกถูกยุบ สโมสรชนะเลิศโซเวียตคัพหนึ่งสมัย และจบรองชนะเลิศหนึ่งครึ่ง พวกเขาเคยจบรองชนะเลิศยูเครนเนียนพรีเมียร์ลีกในฤดูกาล 2012–13 และจบอันดับที่สามอีก 6 ครั้ง สนามเหย้าของสโมสรคือสนามกีฬาแมตาลิสต์ ซึ่งเป็นสนามกีฬาอเนกประสงค์ มีความจุ 40,003 ที่นั่ง สนามแห่งนี้สร้างใน ค.ศ. 1926 และขยายความจุเพื่อจัดการแข่งขันฟุตบอลชิงแชมป์แห่งชาติยุโรป 2012

แมตาลิสต์ยุติการดำเนินการใน ค.ศ. 2016 เนื่องจากล้มละลาย ทำให้สโมสรถูกนำออกจากยูเครนเนียนพรีเมียร์ลีก หลังจากที่แซร์ฮีย์ กูร์แชนกอ หนีคดีในเดือนกุมภาพันธ์ ค.ศ. 2014 ผลจากการปฏิวัติยูเครน ค.ศ. 2014 หลังจากการยุบสโมสร มีสองสโมสรที่ก่อตั้งขึ้นใหม่ในคาร์กิว ในเดือนกรกฎาคม ค.ศ. 2016 สโมสรกีฬาแมตาลิสต์คาร์กิวได้เริ่มลงเล่นในแชมเปียนชิปแห่งแคว้นคาร์กิว โดยมีประธานสโมสรเป็นอดีตเจ้าของแมตาลิสต์ ชื่อว่า แซร์ฮีย์ กูร์แชนกอ ต่อมาในเดือนกรกฎาคม ค.ศ. 2016 อีกหนึ่งสโมสรชื่อว่า แมตาลิสต์ 1925 คาร์กิว ได้เริ่มแข่งขันในฟุตบอลลีกสมัครเล่นยูเครน โดยตั้งเป้าหมายในการเลื่อนชั้นสู่ยูเครนเนียนเซคันด์ลีก ซึ่งเป็นลีกอาชีพ แมตาลิสต์ 1925 คาร์กิว มีบริษัทที่ไม่เกี่ยวข้องกับทีมเดิมเป็นเจ้าของ

ในเดือนตุลาคม ค.ศ. 2017 ศาลยูเครนริบทรัพย์สโมสรฟุตบอลแมตาลิสต์คาร์กิว (เดิม) จากกูร์เชนโก โดยริบไว้ในฐานะทรัพย์สินของรัฐ ในเวลานั้น สโมสรไม่ได้ลงแข่งขันในรายการใดแล้ว

เกียรติประวัติ

ลีก 
 ยูเครนเนียนพรีเมียร์ลีก
 รองชนะเลิศ: 2012–13
 อันดับที่สาม (6): 2006–07, 2007–08 (ไม่ได้รับเหรียญ), 2008–09, 2009–10, 2010–11, 2011–12, 2013–14
 โซเวียตเฟิสต์ลีก
 ชนะเลิศ: 1981
 ยูเครนเนียนเฟิสต์ลีก
 รองชนะเลิศ: 2003–04
 Championship of the Ukrainian SSR
 ชนะเลิศ: 1978

ถ้วย 
 โซเวียตคัพ
 ชนะเลิศ: 1987–88
 รองชนะเลิศ: 1983
 ยูเครนเนียนคัพ
 รองชนะเลิศ: 1992
 USSR Federation Cup
 รองชนะเลิศ: 1987
 โซเวียตซูเปอร์คัพ
 รองชนะเลิศ: 1989

อ้างอิง

แหล่งข้อมูลอื่น 

 Old website 
 Unofficial website
 Official website of FC Metalist 1925 Kharkiv
 Vadim Shevyakin. Первый «Металлист» Маркевича (The first Metalist of Markevych). "mediaport". 7 September 2013.

แมตาลิสต์คาร์กิว
แมตาลิสต์คาร์กิว
แคว้นคาร์กิว